ISANDA LAUAS
Tere tulemast saatesse!
Mina olen Martti Ojares
ja mu tänane külaline on Niklas Ansamaa.
Tere tulemast Niklas! - Tänan väga!
Olen rõõmus, et mu külaliseks on 18-aastane noor mees.
Enne saadet uurisime sinu mõtteid ja su elulugu.
Neid uurides mu rõõm aina suurenes.
Loodetavasti saame selles saates seda rõõmu vaatajatelegi edasi anda.
Räägi endast ja oma elust.
Sündisin Kuopios usklikus peres.
Mul oli hea lapsepõlv.
Vanemad juhtisid ja toetasid mind palju.
12-aastaselt hakkasin mõtlema,
mida võiksin oma elu- ja ajaga peale hakata?
Võtsin Google'i appi, sest see teab ju kõike
ja sisestasin sinna:
"How To Make A Game?" (Kuidas luua mängu?)
Samuti guugeldasin selle kohta, kuidas palju raha teenida?
Sedakaudu jõudsin järeldusele, et kui õpin programmeerimist,
siis suudan luua ühe hittmängu, mis hakkab palju raha sisse tooma.
Sa olid veel kuskil praktikalgi.
Vist seal, kus selliseid mänge loodigi.
Jah.
Olles natuke guugeldanud, hakkasin looma oma mängu,
aga sellest ei saanud asja.
Siis mõtlesin ja arutasin koos vanematega,
mida ma võiksin teha?
Siis soovitas ema luua mobiilidele "Seeneraamatu".
Nii hakkasimegi looma "Seeneraamatut".
Avaldasime selle aasta hiljem
ja see oli Soomes üsna nõutud.
See oli noore, 14. a. Kuopio poisi jaoks tore aeg.
Aasta hiljem, 2015. aastal,
läksin kooli kaudu Roviosse tööeluga tutvuma.
Kohtusin seal mängumeeskonnaga,
aga ma ei osanud nendega koos kodeerida.
Hakkasin mõtlema, mida ma seal üldse teha oskan?
Õppisin kodeerimist, kui mul oli imelik tunne,
et ma ei oska kodeerida selles kodeerimiskeeles,
milles nemad seal kodeerisid.
Natukese aja pärast tekkis mul idee luua kodeerimise kool.
Luua neti kaudu toimiv kodeerimise kool,
mille kaudu igaüks saaks võimaluse õppida programmeerimist.
Kui ma 12-aastaselt alustasin kodeerimise õppimist,
polnud mul aimugi, kust peaksin alustama
ja mul oli ka keelebarjäär.
Püüdsin leida mingitki infot. Kõik oli nii hajevil ja laiali.
Infot oli väga palju.
Aga siis otsustasin lahendada need probleemid selliselt,
et luua sellise keskkonna, kus igaüks leiab selge viisi
õppimaks programmeerimist omas keeles.
See idee läks käiku.
See on tänaseni hästi töötanud.
Selle asja kõrval juhtus su elus varsti ka üks vaimulik sündmus.
Jah.
Räägi sellest.
Ma olin siis 13-aastane.
Otsisin endiselt omas kohta elus ja ka elu eesmärki.
Vanemad kutsusid mind ühele River-nimelisele üritusele.
Seal oli üks kõneleja, kes oli pärit Ameerikast.
Läksime sellele üritusele
ja ma kogesin seal väga põnevat tunnet.
Jumal kõnetas mind.
Mõtlesin, et lähen ette ja annan oma elu Jeesusele.
Ja ma andsingi oma elu Jeesusele.
Seejärel juhtis Jumal mind erinevate võimaluste juurde.
Üks võimalus oli see "Seeneraamat", kust arendasin asju omakorda edasi.
Olen sellest ajast peale saanud proovida erinevaid asju.
Osalesin 2015. aastal 15-aastaste noorte laagris.
Sain selles laagris mitmeid prohveteeringuid.
Muuhulgas ka "pärlilaua prohveteeringu",
mille kaudu nägin hiljem, et pärlid kujutavad seda,
kui paljusid inimesi ma suudan toetada ja aidata.
Seal olid miljonid pärlid, mis tulid sellele pärlilauale.
Hiljem nägin, et sealt see algaski.
Kavatsesin luua sellise fondi,
mille kaudu aidata võimalikult palju inimesi
ja rahastada kogudusi.
Lahendada maailma mastaabis suuri probleeme.
Ehk siis pakkuda kõikvõimalikke suuri lahendusi -
teha head, tuua rõõmu
ja inspireerida inimesi võimalikult palju.
Sest on nii palju imelisi asju, mille kaudu seda teha.
Sa said selle prohveteeringu,
kus kodeerimine ja selle õpetamine olid kesksel kohal.
Me teame, et tänapäeval töötab kõik softi ehk tarkvara peal.
Näiteks autod, kodutehnika jne.
Igal pool on vaja tarkvara.
Tippkodeerijatest on maailmas alati puudus. - Nii on.
Sul tekkis mõte viia need koolitused nendesse maadesse,
kus eluolud on suht algelised. Näiteks Aafrikasse jne.
Räägi sellest nägemusest.
Otsustasime 2018. aasta lõpus minna Rwandasse Aafrikas.
Pidime kohalikele õpetama programmeerimist.
See oli tore reis.
Mul polnud aimugi,
kuidas õpetada Aafrikas programmeerimist.
Noored olid nii innustunud võimalusest õppida programmeerimist.
Nad tahtsid luua mänge ja näidata oma oskusi.
Sain ise ka aru, milline suur võimalus see aafriklaste jaoks oli.
See oli iga ühele väga suur võimalus.
Olime ühes kõrvalises külas.
Noored õppisid seal programmeerimist.
Seal oli puuetega ja väheste võimalustega inimesi,
kellele anti siis võimalus õppida programmeerimist.
Nad õppisid palju paremini võrreldes lääne inimestega.
Siis uurisin seda fenomeni ja sain teada,
miks nad õppisid ja omandasid seda paremini, kui meie.
Mulle meenus, et meil on väga suur infotulv.
Meil on nutiseadmed. Infot tuleb uksest ja aknast.
Meil on Facebook, WhatsApp, SnapShot jne.
Infot tuleb igast suunast kogu aeg ja suurtes kogustes.
Meile ei jää enam mingit mälumahtu, et asju meeles pidada.
Seetõttu me ei suuda ka päästa oma loovust valla.
Loovuseks on vaja oma aega.
Aga aafriklastel polnud sellist infotulva.
Usun, et seepärast on neil ka parem mälu
võrreldes näiteks meie, soomlastega.
Ja kui õpetada neile sedakaudu programmeerimist,
siis need aafriklased hakkavad looma
igasuguseid innovaatilisi asju.
Need aafriklased võivad luua asju, mida me ei oskaks ettegi kujutada,
sest nad mõtlevad kastist väljapoole.
Mõtlen siinkohal misjonitöö peale,
mis on mitmel korral läinud nii, et ehitatakse kaevusid jms.
Need on iseenesest head asjad,
aga luues neile töö, lood sa neile elatusvahendi.
Nad saavad võimaluse teha seda kõike kodustes oludes.
Sa annad neile allika, mis tõstab nende elatustaset.
See on suur asi.
On küll.
Kas see oli sul ainuke kord või käisid seal veel?
See oli mu esimene käik sinna.
Kõik sai alguse sellest, et meil oli ka oma nõuandja,
kes soovitas meile teha midagi arengumaades.
Ma vaimustusin sellest ideest.
Helistasin algul World Vision'ile
küsides, kas neil on mingeid projekte arengumaade jaoks?
Selgus, et üks projekt on Rwanda noorte jaoks.
Siis istusin oma meeskonnaga maha
ja me arutasime, kas võiksime midagi Rwandas teha?
Sealt see idee alguse saigi.
Hiljem olime Rootsis ühel vaimulikul ärikohtumisel.
Seal oli üks isik, kellel oli nimeks Ben.
Ta küsis: "Kas te olete minemas Rwandasse,
et seal midagi teha?"
Vastasime jaatavalt.
Ben ütles, et ta tunneb Rwanda suursaadikut.
Ütles, et ta on tore isik ja temaga võiks enne rääkida.
Ta helistas pühapäeval Rwanda suursaadikule.
Esmaspäeval istusime juba kõik Rwanda suursaatkonnas
koos suursaadikuga.
Rääkisime suursaadikule, mida tahame tegema minna.
Suursaadik ütles,
et see on nende jaoks väga suur võimalus.
Alguses ta palus meil õpetada kodeerimist suursaatkonnas.
Ja siis nad pidid vaatama, mida me saaks Rwandas teha.
Õpetasime neile suursaatkonnas kodeerimist.
Seejärel pidasime suursaadikuga nõu.
Suursaadik pidas kõike, mida teeme, nii võimsaks looks,
et lubas teha meile ka Rwanda reisi võimalikuks.
Ta lubas ette valmistada kõik võrgustikud,
mida meil võis seal maal vaja minna.
Sellest sai meile suur õnnistus.
Seegi oli tore asi, et see suursaadik oli usklik.
Koos temaga suutsime ära tunda Püha Vaimu ligiolu.
Ka tema sai aru, et oleme usklikud.
Nii et, me klappisime ülihästi.
Peale seda, kui suursaadik meile võrgustikud lõi,
siis ka ütlesime, et nüüd me läheme Rwandasse.
Me läksimegi Rwandasse.
Maksime kogu reisi kinni omaenda taskust.
Me ei saanud mitte kuskilt mingit rahastust.
Läksime sinna usus, et seal vajatakse meie abi;
et suudame neile võimaldada midagi täitsa uut.
Sealt see alguse saigi.
Eks näis nüüd,
millal me järgmine kord Aafrikasse läheme.
See reis oli meil esimene.
Kui ma sind kuulan, siis saan ka aru,
et Jumal on andnud sulle andva südame.
Sa annad.
See tuleneb Jeesuse mõtteviisist ja armastusest nende suhtes.
Jumal on andud sulle annid just sellel alal.
Mu meelest on see väga eriline,
et 18-aastane noor on selles asjas nii kaugele jõudnud.
Kui minna mõni aasta edasi,
siis seal saab olema rohkem tegevust, kui ainult toidu jagamine.
Sa lood neile elatusvahendid.
Eriti neile inimestele, kes on sinu sõnul liikumispuudega,
kes ei suuda liikuda.
Aga samas nende käed ja aju toimivad.
Sellega saab Jumal neid kasutada.
See on suur asi.
See on suur õnnistus teha noorena selliseid asju.
Samas ma ootan põnevusega, mis edasi saab?
Sest iga päev on meile kingituseks.
Sest me ei tea, mida homne toob ja kas me üldse elamegi homme?
Nii tuleks meil ka mõista, et iga päev on kingitus
ja Jumalaga koos on kõik võimalik.
Mõista, et Jumal on koos sinuga.
Tema teeb selle kõik sulle võimalikuks.
See on midagi hästi võimast.
Küsisin enne saadet su käest, et kuna sul on palju ajakasutuse viise,
siis kuidas sa oma päeva "programmeerid"?
Kuidas sa hommikul oma päeva alustad?
Räägi lähemalt oma vaimulikust elust ja distsipliinist.
Iga mu päev algab selliselt,
et mõtlen kohe ärgates: "See saab olema üks võidukas päev!"
Ma esiteks palvetan alanud päeva eest.
Ma häälestan oma meeled selliselt,
et ma ootan seda päeva
ja et see uus päev on minu jaoks uus võimalus.
Uus päev on täis võimalusi
ja ma olen tänulik selle uue päeva eest.
Seeläbi läheb mu päev hästi käima.
Sest ma olen seljatanud kõikvõimalikud tormid,
mis võivad ärgates peas olla.
Kui ma väiksena hommikul ärkasin, olin väga vihane.
Paljud asjad ärritasid mind kohutavalt.
Hommikuti ärgates oli alati mu sees torm.
Hiljem õnnestus see torm seljatada.
Usun, et see toimus koos Jumalaga.
Nüüd, kui ma ärkan, ma kohe ootan seda päeva.
Ma tänan selle eest, mida see päev kaasa toob.
Mul on omad rutiinid. Kõigepealt on hommikused rutiinid.
Need lähevad nii, et kõigepealt ma ärkan.
Siis ma tänan uue päeva eest.
Ma palvetan uue päeva eest.
Siis ma täidan nö tänulikkuse raamatut.
Panen sinna kirja kõik, mille eest ma tänulik olen.
Näiteks sõbrad.
Ka selle, et ma elan ja olen antud hetkel siin.
Ka ilusa ilma eest.
Selle eest, et saan teisi rõõmustada, et ma olen terve jne.
Võimalusi ja asju on palju, mille eest tänada.
Neid leidub. Kasvõi oma pere. Ükskõik mis.
Ka selle eest, et ma võin sel päeval olla koos Jumalaga.
Et olen leidnud Jumala ja mu elul on eesmärk.
Seejärel aga teen väikese trenni
ja häälestan end kõigeks, mis töö juures ees ootab.
Tööle minnes on mul väga võimas tunne.
"See saab olema võidupäev!"
On sul kuskil praegu oma kontor?
Jah.
Meil on Espoos Otaniemis oma kontor.
Seal töötab praegu 8 inimest.
Kas nad on sinu teenistuses? - Jah.
Nad töötavad meil.
Kaasaarvatud ka mu vanemad. Ma töötan koos oma vanematega.
Töö sujub väga hästi.
Alati, kui võimalik, me palvetame selle päeva eest.
Me õnnistame oma päeva ja töötegijaid.
Me valmistume selleks, mida see päev meile toob.
See on suurim kingitus,
et on olemas inimesed, kellega koos võime palvetada.
Eriti, kui kõrval on ka oma vanemad. See on väga suur kingitus.
Just. Täitsa nõus!
Enne seda saadet küsisin su käest selle töö kohta, mida sa teed -
see kodeerimise õpetamine,
mis on tegelikult lai mõiste.
Ja siis lisaks su usk.
Sa leidsid algul selle töö ja siis tuli usk järgi
ja nüüd käivad need su elus käsikäes.
Kas ja kuidas need asjad üksteist toetavad?
Kui mõelda sellele,
kuidas mu töö ja usk üksteist toetavad,
siis kui mul poleks usku, siis mul poleks ka eesmärki.
Ma võiksin ise püstitada omale eesmärgi,
aga siis ma elaksin valedes.
Aga kui mul on usk, siis ma ka tean, et see, mida ma teen,
on tähtis ka Jumala jaoks
ja ma saan siduda selle oma tööga.
Ma tean, et mida ma teen omas töös, sellel on suur tähendus.
Me õpetame programmeerimist kõigile inimestele,
kes tahavad seda õppida.
Me anname inimestele võimaluse.
See on suur kingitus anda inimestele võimalus.
Selle läbi on ka me oma töö õnnistatud.
Selle töö tegemisega me toetame oma eesmärki.
Ma tean, et selle läbi saadab mind edu.
Selle töö kaudu saan ma raha,
millega võin hiljem toetada ja inspireerida teisi noori.
Samuti ka vanemaid inimesi. Ehk siis kõiki inimesi.
Nii et, mu usk ja töö sobivad ideaalselt kokku.
Sa teed seda tööd Soomes, kui arenenud maal.
Siin on kõrged hinnad.
Siin sa saad selle töö eest head raha.
Aga Rwandas sa saaksid vaid mõne protsenti sellest,
mida sa Soomes saaksid.
Sa saaksid seda tööd kümnekordistada
ja saada ka 10 kordselt vilja.
Soomes ja lääneriikides on palju raha ja rikkust.
Aafrika riikides aga on palju vaesust.
Kui Aafrikasse külvata raha, siis hiljem saab seda lõigata.
Aafriklastest saavad head töötegijad. Nad leiavad omale töö.
Nad leiavad ka oma eesmärgi.
Me anname aafriklastele võimaluse vabastada end vaesusest,
andes neile selleks tööriistad.
Nüüd oleme uues ajajärgus.
Nüüd oleme digiajastus.
Enne polnud aafriklastel raha ega mitte midagi.
Kui tuua aafriklastele digiajastu otse kätte -
kui nad mõtlevad kastist välja,
siis nad võivad jõuda samale tasemele
nagu me oleme Soomes.
Seda juhul, kui nad hakkavad ise looma uuenäolist innovatsiooni.
Kui soomlased viiksid Aafrikasse need tavad,
millega oleme jõudnud praegusesse seisu,
siis see oleks väga hea ja suur võimalus.
Üldiselt nõuab selline äri suuri investeeringuid.
Aga see ei nõua midagi.
See saab alguse tühjast kohast.
Sa leidsid Jumalariigist sellise aarde, millel on ülemaailmne tähendus.
Su kõrvale hakkavad tekkima samasugused võrgustikud,
kes mõistavad sama asja.
Aga seal samas sa tegutsed ka misjonärina.
Jah.
See on nii võimas, et paljud võivad saada sealt inspiratsiooni.
Kui inimesed mõtlevad,
et kust küll ma olen saanud oma rõõmu
või kuidas ma küll kõiki neid asju nii hästi jagan,
siis saan uhkusega öelda, et see on otse Jumalalt.
See pole üldsegi minust. See on Jumalast.
Jumalaga koos on kõik võimalik.
Jumal ei vaata vanust.
Sealsete inimeste südamed on avatud.
Nad saavad seal usklikeks.
Seal on palju sellist ärkamist, mida Euroopas ei ole.
Need samad asjad, millest me just rääkisime,
need muudavad seal paljud asjad võimalikuks.
See on nii tore.
Nüüd aga paluksin sul öelda vaatajatele,
mida sul on südames öelda.
Esimene asi - uskuge iseendasse.
Otsige Jumalat ja lugege Piiblit.
Ja kui südames polegi rahu,
siis teadke, et see rahu on leitav Jumalas.
Lahendus peitub Jumala poole palvetamises,
positiivsete mõtete mõtlemises ja Piibli lugemises.
Vaadake, mida Piiblis rahust räägitakse.
On hea lugeda ja vaadata, mida Piibel ütleb rahu kohta.
Kui leiad need kirjakohad üles,
hakkad seda rahu ka enda sees viljelema.
Kui su sees on seesmine rahu, siis see on sulle suur kingitus.
Samuti olge tänulikud kõige eest, mis teile on antud.
Sest elu on meile kingitus ja võimalus.
See on meile väga suur võimalus.
Sinu külaskäik siia saatesse oli samuti suureks kingituseks.
See annab minusugustele vanakestele lootust,
et Jumal loob uue põlvkonna, kes mõtleb uuel moel
ja Jumal kasutab seda täitsa uuel moel.
Nii et, vaesel Rwandal ja selle sarnastel maadel on lootust.
See on suur rõõmusõnum - Teil on lootust!
Ja ka jagada teistele, kust seda lootust leida võib.
Rõõm kuulda. See on meile õnnistuseks.
Aitäh Niklas, et olid siin saates!
Jumal õnnistagu sind ja kõiki sinu tegevusi ning su peret,
et saaksite teha seda suurt ja tähtsat tööd.
Aitäh Martti ja Jumal õnnistagu kõiki vaatajaid!
Aitäh!
Kui soovid toetada Eesti TV7 tööd, võid helistada 900 1777 (hind 7. euri)
või annetada pangaülekandega, leides me andmed www.tv7.ee Aitäh!
Tõlge: Raul Jürimaa